ins
al
It maria smeets comorans in domo dca bloemendale
te
heeft geloeft der werdynnen lod leesens lvi stuvs
drie plecke den stuv binne drie weeke naistcomen te
betalen tamq ass cor hove burg april penult
Nae dien dat jan de bossche willems zone alhier heeft
doen hachten lambrechte persoens wynne van zeken zijne
goeden gelegen te meltbroeck voe den pacht van seven
mudden corens lestwerf gevallen ende ombetaelt uuytstaen
ende nae begrijp der zelv pechtingen die hij hem eysschen
was meynen dat hij die betalinge alsoe sculdich wae te
doene oft dair voe in hachten te bliven ende de voirs wynne
dairop antworden geseecht heeft ende geboden te thoenen
oft hem ontkindt wordde hoe dat hij de voirs pechtinge
tegen den voirs janne niet gedaen en hadde Mair mocht
die gedaen hebbe tegen de ouders vanden selven in huen
leven live welke ouders meer kynden dan hem tot drie
oft vien toe acht gelaten hadde die des alsoe nae waen
als hij ende overdeylt waen zoe hij hielt ende alsoe
pnteerde hij oic te thoenen dat hem verboden hadde geweest
vand selv ande kinde wegen nyeman met te geven
voir dat zij verdeylt oft des eens waen Oic soe en
exhibeerde de voirs jan gheen procuracie van zijnen
brueders oft medeerfgenamen mits der welker hij macht
hadde desen geheelen pacht aldus te eysschen Dair
tegen de voirs jan replicende pnteerde caucie ende
borchtocht te stellene binnen des stadt dair voe genoech zijde
den voirs wynne hem in desen volbetalige doende
met eender betaligen te gestaene dair tegen de
wynne duplicende seyde dat hem bijden reden voirs
jegheen noot en was vvolgh tegen yemade aen te
nemen oft saken dair uuyt hem gedinge toecomen
mochten Es uuytgesproken bijden raide vand stadt
dat de wynne gehouden zall zijn den voirs janne